smcproject/ml-wiki-sentences huggingface dataset:
ദി വേൾഡ് (ദ്വീപസമൂഹം) ഇംഗ്ലീഷ് വിലാസം https://ml.wikipedia.org/wiki/The_World ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ദുബായ് തീരത്ത് കടലിൽ, ലോകത്തെ ഭൂഖണ്ഡങ്ങളുടെ ആകൃതിയിൽ നിർമ്മിച്ചിരിക്കുന്ന കൃതിമദ്വീപസമൂഹമാണ് ദി വേൾഡ് . 'ഗ്ലോബ് ഐലൻഡ്സ്' എന്നും ഇവയെ വിശേഷിപ്പിക്കാറുണ്ട്.
250-300 ചെറുദ്വീപുകളാണ് ഈ ദ്വീപസമൂഹത്തിൽ നിർമ്മിക്കുന്നത്.
ഓരോ ദ്വീപിനും ഒന്നര ലക്ഷം മുതൽ നാലര ലക്ഷം ചതുശ്രഅടി വരെ വിസ്തൃതിയുണ്ടാവും.
ദ്വീപുകൾ തമ്മിലുള്ള അകലം 50 മീറ്റർ മുതൽ 100 മീറ്റർ വരെയാണ്.
വീടുകൾ, റിസോർട്ടുകൾ എന്നിവയാണ് ഇവിടെ നിർമ്മിക്കുന്നത്.
ഒമ്പതു കിലോമീറ്റർ നീളത്തിലും ആറു കിലോമീറ്റർ വീതിയിലുമായാണ് ഈ ദ്വീപുകളുടെ വിന്യാസം.
ഇവയിലേക്ക് ജലമാർഗ്ഗമോ വായുമാർഗ്ഗമോ എത്തിച്ചേരാവുന്ന വിധമാണ് നിർമ്മാണം.
2003 മേയിൽ ഷേയ്ഖ് മുഹമ്മദ് പദ്ധതി പ്രഖ്യാപിക്കുകയും നാലുമാസത്തിനുള്ളിൽ നിർമ്മാണപ്രവർത്തനങ്ങൾ ആരംഭിക്കുകയും ചെയ്തു.
2008-ഓടെ 60% ദ്വീപുകളും വിറ്റുപോയതായി റിപ്പോർട്ടുകൾ വ്യക്തമാക്കുന്നു.
ദി വേൾഡ് ഇൻ ഹിസ് ആംസ്
ദി വേൾഡ് ഇൻ ഹിസ് ആംസ് 1952-ൽ റൗൾ വാൽഷ് സംവിധാനം ചെയ്ത് ഗ്രിഗറി പെക്ക് , ആൻ ബ്ലിത്ത് , ആന്റണി ക്വിൻ എന്നിവർ പ്രധാന വേഷങ്ങളിൽ അഭിനയിച്ച് 1952-ൽ പുറത്തിറങ്ങിയ ഒരു അമേരിക്കൻ സാഹസിക നാവിക യാത്രാ സിനിമയാണ്.
ജോൺ മക്ലിന്റയർ , കാൾ എസ്മണ്ട് , ആൻഡ്രിയ കിംഗ് , യൂജെനി ലിയോൺടോവിച്ച് , ഹാൻസ് കോൺറീഡ് , സിഗ് റുമാൻ എന്നിവരും ഈ ചിത്രത്തിൽ വേഷമിട്ടു.
യൂണിവേഴ്സൽ-ഇന്റർനാഷണലിൻറെ ബാനറിൽ ആരോൺ റോസെൻബെർഗ് നിർമ്മിച്ച ഈ ചിത്രത്തിൻറെ തിരക്കഥ ബോർഡൻ ചേസ്, ഹോറസ് മക്കോയ് എന്നിവർ ചേർന്ന് തയ്യാറാക്കി.
റെക്സ് ബീച്ചിന്റെ നോവലിനെ അടിസ്ഥാനമാക്കിയുള്ളതായിരുന്നു  ഈ ചിത്രം.
ഫ്രാങ്ക് സ്കിന്നർ സംഗീതവും റസ്സൽ മെറ്റി ഛായാഗ്രഹണവും നിർവ്വഹിച്ചു.
അവലംബം ↑ 'Top Box-Office Hits of 1952', Variety , January 7, 1953
ദി ഷാഡൊ ഓഫ് ഡെത്ത് ഇംഗ്ലീഷ് വിലാസം https://ml.wikipedia.org/wiki/The_Shadow_of_Death
1870 മുതൽ 1873 വരെ ഹോളി ലാൻഡിലേക്കുള്ള രണ്ടാമത്തെ യാത്രയിൽ വില്യം ഹോൾമാൻ ഹണ്ട് വരച്ച മതപരമായ ഒരു ചിത്രമാണ് ദി ഷാഡൊ ഓഫ് ഡെത്ത് .
മതപ്രബോധനങ്ങൾ തുടങ്ങുംമുമ്പ്   മരപ്പണിക്കാരനായി ജോലി ചെയ്തിരുന്ന  യുവാവായ യേശുവിനെ  ഇതിൽ ചിത്രീകരിച്ചിരിക്കുന്നു.
മരത്തടി ഈർച്ചവാൾ കൊണ്ട്  മുറിച്ച ശേഷം  കൈകൾ ഉയർത്തുന്നതായാണ് കാണിച്ചിരിക്കുന്നത്.
പണിയായുധങ്ങൾ തൂങ്ങിക്കിടക്കുന്ന  വലിയൊരു മരത്തൂണിൽ  വീഴുന്ന യേശുവിന്റെ  നിഴൽ   "മരണത്തിന്റെ നിഴൽ"  ആണ്,  അതായത് വരാനിരിക്കുന്ന   കുരിശുമരണത്തിൻറെ സൂചന.
പുറം തിരിഞ്ഞു നിൽകുന്ന  അമ്മ മേരി  യേശുവിൻറെ ജനനസമയത്ത് പൗരസ്ത്യദേശത്തു നിന്നെത്തിയ ജ്ഞാനികൾ(Magi) നൽകിയ കാഴ്ചകൾ സൂക്ഷിച്ചു വെച്ചിരിക്കുന്ന പേടകം തുറക്കുന്നതിനിടയിൽ   തലയുയർത്തി നിഴലിലേക്കു നോക്കുന്നതായി    ചിത്രീകരിച്ചിരിക്കുന്നു.
പശ്ചാത്തലവും വ്യാഖ്യാനവും
1850-ൽ ഹണ്ടിന്റെ സഹപ്രവർത്തകൻ ജോൺ എവററ്റ് മില്ലേ,  തൻറെ  പിതാവിനെ സഹായിച്ചുകൊണ്ട് മരപ്പണി പഠിച്ചെടുക്കുന്ന   യേശുവിനെ ചിത്രീകരിച്ചിരുന്നു.
മില്ലേയുടെ ക്രൈസ്റ്റ് ഇൻ ദി ഹൗസ് ഓഫ് ഹിസ് പാരന്റ്സ് ,  എന്ന ആ ചിത്രം, പണിശാലയിലെ   വൃത്തികേടിന്റെ പേരിൽ നിരൂപകരാൽ നിഷ്ഠൂരമായി ആക്രമിക്കപ്പെട്ടു.
മില്ലേയുടെ  പെയിന്റിംഗിന്റെ പല സവിശേഷതകളും ഹണ്ട് ആവർത്തിക്കുന്നു,  പക്ഷേ യേശുവിന്റെ ശാരീരിക ആരോഗ്യത്തിനും പേശീബലത്തിനും ഊന്നൽ നൽകുന്നു.
യേശുവിനെ കഠിനാധ്വാനിയായ മുതിർന്ന കരകൗശലക്കാരനും തൊഴിലാളിയും ആയി ഹണ്ട് ചിത്രീകരിച്ചത്  സത്യസന്ധമായ അധ്വാനത്തിന്റെ ആത്മീയ മൂല്യത്തെ ആവർത്തിച്ച് ഊന്നിപ്പറയുന്ന തോമസ് കാർലൈലിൻറെ   സ്വാധീനം കൊണ്ടുമാകാം.
കായികശേഷിക്കും പൗരുഷത്തിനും ചിട്ടയോടെയുള്ള ജീവിതത്തിനും പ്രാധാന്യം കൽപിച്ചിരുന്ന മസ്കുലർ ക്രിസ്ത്യാനിറ്റിയുടെ ആവിർഭാവവും ഇക്കാലത്തായിരുന്നു.
എഴുത്തുകാരായ ചാൾസ് കിംഗ്സ്ലി , തോമസ് ഹ്യൂസ് തുടങ്ങിയവർ  ശാരീരിക ശക്തിക്കും  ആരോഗ്യത്തിനും  പ്രാധാന്യം നൽകുകയും  വ്യക്തിജീവിതത്തിലും  രാഷ്ട്രീയതലത്തിലും  ക്രിസ്ത്യൻ ആദർശങ്ങൾ  കൈക്കൊള്ളാൻ  ഏവരേയും തീവ്രമായി  പ്രോത്സാഹിപ്പിക്കുകയും ചെയ്തു.
ദി ലൈറ്റ് ഓഫ് ദ വേൾഡിൽ ഹണ്ടിന്റെ യേശുവിന്റെ ചിത്രീകരണത്തെ കാർലൈൽ ശക്തമായി വിമർശിച്ചിരുന്നു.
രാജകീയ വസ്ത്രത്തിൽ യേശുവിനെ കാണിച്ചിരുന്നതിനാൽ അത് ഒരു "പാപ്പിസ്റ്റിക്"(റോമൻ കാതലിക് ) ചിത്രമാണെന്ന്  അഭിപ്രായപ്പെട്ടിരുന്നു.
മേരിയുടെ മിതവ്യയത്തിന്റെ ചിത്രീകരണം (പഴയ സമ്മാനങ്ങൾ ശ്രദ്ധാപൂർവം "സംരക്ഷിച്ചുകൊണ്ട്") ബ്രിട്ടീഷ് വർക്ക്മാൻ പോലുള്ള സമകാലിക സുവിശേഷ പ്രസിദ്ധീകരണങ്ങൾ പ്രോത്സാഹിപ്പിച്ചിരുന്ന വിധം    തൊഴിലാളിവർഗം സാമ്പത്തികകാര്യങ്ങളിൽ  ചുമതലാബോധമുള്ളവർ ആയിരിക്കണമെന്ന സന്ദേശത്തിന്   ഊന്നൽ നൽകുന്നു.
ക്രിസ്തുവിന്റെ സ്വത്വവും ഭൂമികയും പരാമർശിക്കുന്ന  പെയിന്റിംഗിൽ വിശദമായ ടൈപ്പോളജിക്കൽ (ദൈവശാസ്ത്രപരമായ) പ്രതീകാത്മകത അടങ്ങിയിരിക്കുന്നു.
ഇതിനെ മില്ലേയുടെ  സമകാലിക ചിത്രമായ വിക്ടറി ഓ ലോർഡ്!
എന്ന ചിത്രവുമായി ബന്ധപ്പെടുത്താവുന്നതാണ് .
പെയിന്റിംഗ് ഒരു ജനപ്രിയ വിജയമായിരുന്നു.
കൂടാതെ    എൻഗ്രേവിംഗ് (തകിടിൽ  കൊത്തിയെടുക്കുക)  ആയി വ്യാപകമായി പുനർനിർമ്മിക്കപ്പെടുകയും ചെയ്തു.
ഇതിൽ നിന്ന്  അളവിലേറെ  ലാഭം കൈവന്നതിനാൽ   1883-ൽ   മൂലരചന  മാഞ്ചസ്റ്റർ നഗരത്തിന്  സംഭാവനയായി നൽകപ്പെട്ടു.
ഈ ചിത്രം ഇപ്പോൾ മാഞ്ചസ്റ്റർ സിറ്റി ആർട്ട് ഗാലറിയുടെ കൈവശമാണ്.
ചിത്രം പൂർത്തീകരിച്ചതിൻറെ അടുത്ത  വർഷം 1874-ൽ  പ്രദർശിപ്പിക്കപ്പെട്ടു.
1874 ജൂൺ 27-ന് അതു കാണാൻ ചെന്ന  ഡയറിസ്റ്റ് ഫ്രാൻസിസ് കിൽവർട്ട് ആ സന്ദർശനത്തെക്കുറിച്ച്  ഇങ്ങനെ വിവരിക്കുന്നു.
" അറിവുള്ളവരുടെ ഉപദേശവും   മുന്നറിയിപ്പും ലഭിച്ചിട്ടും ഞാൻ ഹോൾമാൻ ഹണ്ടിന്റെ ദി ഷാഡൊ ഓഫ് ഡെത്ത് കാണാൻ പോയി എന്ന് പറയുന്നതിൽ ഖേദിക്കുന്നു.   ഒരു ഷില്ലിംഗ് പാഴായെന്നു മാത്രം.   നാടകീയവും വെറുപ്പുളവാക്കുന്നതുമായ ചിത്രം ഞാൻ ഒരിക്കലും കാണാതിരുന്നെങ്കിൽ എന്ന് ആഗ്രഹിച്ചു പോകുന്നു."
1913-ൽ ലിലിയൻ വില്യംസൺ മാഞ്ചസ്റ്റർ ആർട്ട് ഗാലറിക്ക് നേരെ ആക്രമണം നയിച്ചു.
എവ്‌ലിൻ മനെസ്റ്റയും ആനി ബ്രിഗ്‌സും ഗാലറി അടയ്ക്കുന്നത് വരെ കാത്തിരുന്നു.
തുടർന്ന് "ഷാഡോ ഓഫ് ഡെത്ത്", ജോൺ എവററ്റ് മില്ലെയുടേയും ജോർജ്ജ് ഫ്രെഡറിക് വാട്ട്‌സിന്റെയും രണ്ടുചിത്രങ്ങൾ  എന്നിവയുൾപ്പെടെയുള്ള ഏറ്റവും വിലപിടിപ്പുള്ള നിരവധി പെയിന്റിംഗുകളുടെ  ചില്ലുകൾ തകർത്തു.
ചില്ല് പൊട്ടിയ ശബ്ദം കേട്ട് ജീവനക്കാർ  ഓടിയെത്തി  മൂവരെയും പിടികൂടുകയുമായിരുന്നു.
വില്യംസണെ മൂന്ന് മാസത്തെ തടവിന് ശിക്ഷിച്ചു.
1873-ൽ ഹണ്ട് ഈ രചനയുടെ ഒരു ചെറിയ പതിപ്പ് വരച്ചു.
1994-ൽ ഇത് 1.8 മില്യൺ പൗണ്ടിന് വിൽക്കപ്പെട്ടു.
അക്കാലത്ത് പ്രീ-റാഫേലൈറ്റ് പെയിന്റിംഗിന് നൽകിയ ഏറ്റവും ഉയർന്ന വിലയാണിത്.
ലീഡ്‌സ് ആർട്ട് ഗാലറിയിലാണ് ഈ ചിത്രം പ്രദർശിപ്പിച്ചിരിക്കുന്നത് അവലംബം ↑ ↑ Bronkhurt, J., William Holman Hunt: A Catalogue Raisonné , 2006, p. 226.
↑ Hunt, W.H. Pre-Raphaelitism and the Pre-Raphaelite Brotherhood , 1905 ↑ typological symbolism in The Shadow of Death ↑ Bronkhurst, J. pp. 225-7.
↑ Kilvert, Francis, A Wiltshire Diary , Penguin UK, 2009 ↑ ↑ Bronkhurst, Judith, William Holman Hunt: A Catalogue Raisonné , Yale University Press, 2005, p. 232.
പുറംകണ്ണികൾ The Shadow of Death by William Holman Hunt എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The Shadow of Death Archived 2018-08-09 at the Wayback Machine .
in the Manchester Art Gallery
ദി വൈറ്റ് ക്യാറ്റ് ഇംഗ്ലീഷ് വിലാസം https://ml.wikipedia.org/wiki/The_White_Cat_(fairy_tale)
മാഡം ഡി ഓൾനോയ് എഴുതിയതും 1698-ൽ പ്രസിദ്ധീകരിച്ചതുമായ ഒരു ഫ്രഞ്ച് സാഹിത്യ യക്ഷിക്കഥയാണ് ദി വൈറ്റ് ക്യാറ്റ് (ഫ്രഞ്ച്: ലാ ചാട്ടെ ബ്ലാഞ്ചെ).
നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ  സൂചികയനുസരിച്ച് ഈ കഥ ടൈപ്പ് 402 വകുപ്പിൽ പെടുന്നു.
"ദി അനിമൽ ബ്രൈഡ്", ടൈപ്പ് 310, "ദ മെയ്ഡൻ ഇൻ ദ ടവർ" എന്നിവയുമായും കൂടാതെ റാപ്പുൻസൽ പോലുള്ള കഥകൾ ഉൾപ്പെടെ അടുത്ത സാമ്യമുണ്ട്.
ഫോക്ലോറിസ്റ്റായ സ്റ്റിത്ത് തോംസൺ വാദിച്ചത്, "അനിമൽ ബ്രൈഡ്" കഥ ജനപ്രിയമാക്കിയത് എംഎം ആണെന്നാണ്.
300-ലധികം പതിപ്പുകൾ ശേഖരിച്ചിട്ടുള്ള "യൂറോപ്പിലെ എല്ലാ നാടോടിക്കഥകളിലും വ്യക്തവും ഊർജസ്വലവുമായ ഒരു പാരമ്പര്യം നിലനിർത്തിക്കൊണ്ടുവരുന്നു" എന്ന് ഡി ഓൾനോയിയുടെ സാഹിത്യരചനയിൽ ചൂണ്ടിക്കാട്ടുന്നു.
17-ആം നൂറ്റാണ്ടിന്റെ അവസാനത്തിലും 18-ആം നൂറ്റാണ്ടിന്റെ തുടക്കത്തിലും ഫ്രാൻസിലെ സലൂൺ സംസ്കാരത്തിന്റെ ഒരു ഉൽപ്പന്നമാണ് വെളുത്ത പൂച്ചയുടെ കഥ.
ഇത് സ്ത്രീ എഴുത്തുകാരുടെ സമൃദ്ധമായ സാഹിത്യ നിർമ്മാണത്തിന്റെ കാലഘട്ടമായിരുന്നു.
റേച്ചൽ ഹാരിയറ്റ് ബുസ്ക്, MMe യുമായി നിരവധി സാമ്യതകളുള്ള ഒരു തിറോലീസ് വേരിയന്റ്, ദി ഗ്രേവ് പ്രിൻസ് ആൻഡ് ദ ബെനിഫിസന്റ് ക്യാറ്റ് ശേഖരിച്ചു.
ഡി ഓൾനോയിയുടെ കഥ.
ഒരു ഡാനിഷ് വേരിയന്റ്, പീറ്റർ ഹംബഗ് ആൻഡ് ദി വൈറ്റ് ക്യാറ്റ്, സ്വെൻഡ് ഗ്രണ്ട്‌ടിവിഗിന്റെ കൃതിയിൽ നിന്ന് വിവർത്തനം ചെയ്യപ്പെട്ടു.
അമേരിക്കൻ എഡിറ്റർ ഹോറസ് സ്‌കഡർ എംഎംഇയുടെ ഒരു സംക്ഷിപ്‌ത പതിപ്പ് എഴുതി.
കെട്ടുകഥകളുടെയും നാടോടി കഥകളുടെയും പുസ്തകം എന്ന തന്റെ കൃതിയിലെ ഡി ഓൾനോയിയുടെ കഥ.
ഒരു ലാത്വിയൻ യക്ഷിക്കഥയിൽ, പൂച്ചകളുടെ കൊട്ടാരം, ഒരു പ്രഭുവിന് മൂന്ന് ആൺമക്കളുണ്ട്, മൂത്ത രണ്ട് മിടുക്കന്മാരും മൂന്നാമത്തേത് ഒരു സിമ്പിളുമാണ്.
തന്റെ സ്വത്തുക്കൾ ആർക്കാണ് അവകാശപ്പെടേണ്ടതെന്നതിനെച്ചൊല്ലി തന്റെ മക്കൾ തമ്മിൽ തർക്കിക്കുന്നത് കണ്ട തമ്പുരാൻ തന്റെ മക്കളോട് അതിമനോഹരമായ തൂവാലയും ഏറ്റവും സുന്ദരമായ വിവാഹവസ്ത്രവും ഏറ്റവും സുന്ദരിയായ വധുവിനെയും ഹാജരാക്കാൻ ആജ്ഞാപിച്ച് തർക്കം പരിഹരിക്കാൻ തീരുമാനിക്കുന്നു.
കാട്ടിൽ പൂച്ചകളുടെ കൊട്ടാരവും അതിന്റെ നേതാവ് വെളുത്ത പൂച്ചയും കണ്ടെത്തിയതിനാൽ ഈ മൂന്ന് ജോലികളിലും സിംപിൾട്ടൺ വിജയിച്ചു.
പൂച്ച, വ്യക്തമായും, പൂച്ചയുടെ രൂപത്തിൽ ശപിക്കപ്പെട്ട ഒരു മാന്ത്രിക രാജകുമാരിയാണ് അവലംബം Further references Farrell, Michèle L. "Celebration and Repression of Feminine Desire in Mme D'Aulnoy's Fairy Tale: "La Chatte Blanche"."
L'Esprit Créateur 29, no. 3 (1989): 52-64.
Accessed June 23, 2020.
www.jstor.org/stable/26285889.
Nikolajeva, Maria.
"Devils, Demons, Familiars, Friends: Toward a Semiotics of Literary Cats."
Marvels Tales 23, no. 2 (2009): 248-67.
www.jstor.org/stable/41388926.
പുറംകണ്ണികൾ Works related to The White Cat at Wikisource A macskacicó ഇന്റർനെറ്റ് മൂവി ഡാറ്റാബേസിൽ
ദി വേവ്
2008ലെ ഒരു ജർമ്മൻ ചലച്ചിത്രമാണ് ദി വേവ് .
സ്കൂളിൽ ഉള്ള പ്രോജക്റ്റിന്റെ ഭാഗമായി ഉള്ള ഏകാധിപത്യത്തെ കുറിച്ചുള്ള ക്ലാസ്സിൽ താൽപ്പര്യം ഇല്ലാതെ ഇരിക്കുന്ന വിദ്യാർഥികൾ ഇനി ഒരു ഏകാധിപത്യം ഒരിക്കലും ജർമ്മനിയിൽ വരില്ല എന്ന് അധ്യാപകനായ റെയ്നരോട് പറയുന്നു ...
താൽപ്പര്യം ഇല്ലാത്ത അവർക്ക് വേണ്ടി തൻറേതായ രീതിയിൽ ഏകാധിപത്യം എന്ന വിഷയത്തെ കുറിച്ച് ക്ലാസ് എടുക്കാൻ അദ്ദേഹം ശ്രമിക്കുന്നു.
അതിൻറെ ഭാഗമായി അദ്ദേഹം അവിടെ തന്നെ ആ ക്ലാസ്സിലെ കുട്ടികളെ എല്ലാം ഒരു ഏകാധിപത്യ സമൂഹത്തിലെ അംഗങ്ങളെ പോലെ പെരുമാറാൻ ഉള്ള ഒരു രൂപ രേഖ തയ്യാറാക്കുന്നു ...
അവരുടെ നേതാവായി റയ്നർ മാറുന്നു ...
The Wave അഥവാ അലകൾ എന്ന പേരിൽ ഒരു സംഘടന ഉണ്ടാക്കുന്നു ..
അവരുടേതായ യുണിഫോർമും ചിഹ്ന്നങ്ങളും എല്ലാം ഉണ്ടാക്കുന്നു ..
പഠന രീതിയിൽ വ്യത്യസ്തത കൊണ്ട് വരാൻ ശ്രമിക്കുന്ന റയ്നരുടെ പരീക്ഷണം കൂടുതൽ കുട്ടികളെ ആ ക്ലാസ്സിലേക്ക് ആകർഷിക്കുന്നു ...
ചിട്ടയായ ജീവിത രീതികൾ പരീക്ഷിക്കുന്ന റയ്നർ കുട്ടികളിൽ നല്ല രീതിയിൽ ഉള്ള മാറ്റങ്ങൾ കാണുന്നു ..
ടീം വർക്കിന്റെ ആദ്യ പാഠങ്ങൾ പഠിക്കുന്നത്തോട്‌ കൂടി അവരുടെ ഇടയിൽ നിന്നിരുന്ന വ്യത്യാസങ്ങൾ മാറുന്നു ...
The Wave സ്കൂൾ ക്യാമ്പസ്സിന്റെ പുറത്തേക്കും പോകുന്നു ....
നല്ല വശങ്ങൾ ഏറെ ഉണ്ടായിരുന്നുവെങ്കിലും തങ്ങളുടെ കൂടെ ഇല്ലാത്തവർ എല്ലാം ശത്രുക്കൾ ആണെന്ന മനോഭാവം ആ ഗ്രൂപ്പിനെ അപകടകരമായ പ്രവർത്തന രീതികളിലേക്ക് എത്തിക്കുന്നു ...
അതോടുകൂടി നിയമത്തിന്റെയും സമൂഹത്തിന്റെയും മുന്നിൽ ആ ഗ്രൂപ്പ് ചോദ്യ ചിഹ്ന്നമായി മാറുന്നു ...
അവരുടെ പ്രവർത്തനങ്ങൾ മുന്നോട്ട് പോകുന്നതിലൂടെ അവരെ കാത്തിരുന്നത് വലിയ അപകടങ്ങൾ ആണ് ...
ഈ ചിത്രം റോൺ ജോൺസ് എന്ന ചരിത്ര അദ്ധ്യാപകൻ കാലിഫോർണിയയിൽ 1967 ൽ നടത്തിയ പരീക്ഷണത്തിന്റെ (Third Wave) നവ ലോക ആവിഷ്ക്കാരം ആയിരുന്നു ...
യുവാക്കളുടെ മനസ്സിനെ എങ്ങനെ ഒക്കെ ശക്തമായ ഒരു ആശയത്തിന് മാറ്റി മറിക്കാം എന്നുള്ള ഒരു പരീക്ഷണം ആയിരുന്നു അത് ...
സമാനമായ നാസി ആശയങ്ങളെ പിന്തുടർന്നായിരുന്നു ആ പരീക്ഷണവും ...
ദി വൈറ്റ് ടൈഗർ ഇംഗ്ലീഷ് വിലാസം https://ml.wikipedia.org/wiki/The_White_Tiger
ഇന്ത്യൻ നോവലിസ്റ്റായ അരവിന്ദ് അഡിഗയുടെ ആദ്യ നോവലാണ് ദി വൈറ്റ് ടൈഗർ .
2008-ലെ ബുക്കർ സമ്മാനത്തിന് അർഹമായ കൃതിയാണിത്.
ഈ നോവലിൽ ബൽരാം ഹൽവായി എന്ന മുഖ്യകഥാപാത്രത്തിലൂടെ ആധുനിക ഇൻഡ്യൻ ജീവിതത്തെ പരിഹാസരൂപേണ കഥാകൃത്ത് നോക്കിക്കാണുന്നു.
ഓട്ടോറിക്ഷ ഡ്രൈവറുടെ മകനായി ഒരു ദരിദ്ര ഗ്രാമത്തിൽ ജനിച്ച ബൽറാം ഹൽവായിക്ക്  ഒരു സ്വപ്നമേ ഉണ്ടായിരുന്നുള്ളൂ, എങ്ങനെയും തന്റെ ഗ്രാമത്തിൽ നിന്നും രക്ഷപെടുക.
അവസാനം അയാൾ എത്തിച്ചേർന്നത് ഡൽഹിയിൽ ആയിരുന്നു.
നിലച്ചു പോയ തന്റെ ജീവിത വിദ്യാഭ്യാസം അവിടെ നിന്ന് പുനരാരംഭിക്കുന്നു.
ഗ്രാമത്തിന്റെ നിഷ്കളങ്കതയിൽ നിന്നും നഗരത്തിന്റെ വെളിച്ചത്തിലേക്കും കപട്യതിലെക്കുമുള്ള ബലരാമിന്റെ യാത്ര ഇവിടെ ആരംഭിക്കുന്നു.
ജീവിത വിജയത്തിനായി അല്പസ്വല്പം രക്തം ചിന്തെണ്ടാതയും വരുന്നു.
അങ്ങനയുള്ള നായകന്റെ അവിശ്വസനീയമായ യാത്രയാണ്‌ വെള്ളക്കടുവ അവലംബം ↑
പിച്ചുശാസ്ത്രികൾ
സംസ്കൃതഭാഷാപണ്ഡിതനും കവിയുമായിരുന്നു പിച്ചുശാസ്ത്രികൾ (  മ:1947).
സംസ്കൃതം കൂടാതെ ഇംഗ്ലീഷ്, ഹിന്ദി, മലയാളം എന്നീ ഭാഷകളിൽ അവഗാഹമുണ്ടായിരുന്ന പിച്ചുശാസ്ത്രികൾ വാടാനംകുറിശ്ശിയിലാണ് ജനിച്ചത്.
തൃപ്പൂണിത്തുറയിലെ വിദ്വൽസദസ്സിലും അദ്ദേഹം പങ്കെടുത്തിട്ടുണ്ട്.
പ്രധാനകൃതികൾ മണിമജ്ഞുഷ നവപുഷ്പമാല.
ഭഗവദ്ഗീതയ്ക്ക് അനുസ്വാനം വ്യാകൃതത്വം പ്രവേശകത്തിനു വിവൃതി അവലംബം
പിങ്ടങ് കൗണ്ടി ഇംഗ്ലീഷ് വിലാസം https://ml.wikipedia.org/wiki/Pingtung_County
പിങ്ടങ് കൗണ്ടി (മന്ദാരിൻ പീന്നിൻ: പിങ്ഗ്ഡോംഗ് ക്സിയൻ; വേഡ്-ഗൈൽസ് Pʻing²-tung¹ Hsien ഹോക്കിൻ POJ : പിൻ-ടോങ്-കോൺ; ഹക്ക PFS : Phín-tûng-yan; പായിവാൻ : അക്വാ / ക്വാകാവ്) തെക്കൻ തായ്വാനിലെ ഒരു കൗണ്ടിയാണ്.
ഊഷ്മളമായ ഉഷ്ണമേഖലാ മൺസൂൺ കാലാവസ്ഥയുള്ള ഇവിടം കൃഷി, ടൂറിസം എന്നിവയ്ക്ക് പ്രശസ്തമാണ്.
സമീപ വർഷങ്ങളിൽ ട്യൂണയും വാക്സ് ആപ്പിൾ പോലുള്ള പ്രത്യേക ഇനങ്ങളെ പ്രോത്സാഹിപ്പിക്കുന്നു.
1984-ൽ തായ്വാനിലെ ഏറ്റവും വലുതും പഴക്കമുള്ളതും ആയ കെൻറിങ്ങ് ദേശീയോദ്യാനം ഈ കൗണ്ടിയിലാണ് സ്ഥിതിചെയ്യുന്നത്.
കൗണ്ടി ആസ്ഥാനം പിങ്ങ്ഗ്ടൺ സിറ്റി ആണ്.
അവലംബം Pingtung County എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുറം കണ്ണികൾ Pingtung County Government Archived 2015-06-27 at the Wayback Machine .
i-Pingtung - Tourist Service Archived 2018-01-21 at the Wayback Machine .
പിച്ചാവരം പിച്ചാവരം കണ്ടൽക്കാട്‌
പിച്ചാവരം തമിഴ്നാടിന്റെ കിഴക്കുവശത്തുള്ള കടലൂർ ജില്ലയിലുള്ള പട്ടണമാണ്.
1100 ഏക്കറിൽ പടർന്നു കിടക്കുന്ന കണ്ടൽ കാടുകളുടെ തുരുത്താണ് പിച്ചാവരം.
ലോകത്തിലെ ഏറ്റവും വലിയ കണ്ടൽക്കാടായ പശ്ചിമ ബംഗാളിലെ സുന്ദർബൻ കഴിഞ്ഞാൽ രണ്ടാമത്തെ ഏറ്റവും വലിയ കണ്ടൽക്കാട് പിച്ചാവരത്തിലേതാണ്.
ആയിരക്കണക്കിന് പക്ഷികളുടെ വിഹാരകേന്ദ്രം കൂടിയാണ് പിച്ചാവരം.
നവംബർ മുതൽ ഫെബ്രുവരി വരെയുള്ള ദേശടന പക്ഷികൾ ഇവിടെ എത്തുന്നത്.
ഫോട്ടോ ഗ്യാലറി ചെറുമുണ്ടി പിച്ചാവരം കണ്ടൽക്കാടുകളിൽ വിശ്രമിക്കുന്ന ദേശാടനപ്പക്ഷി പെരുമുണ്ടി അവലംബങ്ങൾ
പിങ്കൻ ഇംഗ്ലീഷ് വിലാസം https://ml.wikipedia.org/wiki/Ligustrum_perrottetii
പശ്ചിമഘട്ടതദ്ദേശവാസിയായ ഒരു ചെറുമരമാണ് പുന്നു അഥവാ പിങ്കൻ .
( ശാസ്ത്രീയനാമം : Ligustrum perrottetii ) .
5 മീറ്ററോളം ഉയരം വയ്ക്കും.
2300 മീറ്റർ വരെ ഉയ്രമുള്ള അർദ്ധനിത്യഹരിതവനങ്ങളുടെ അതിരുകളിൽ കാണുന്നു.
Nilgiri Privet എന്ന് അറിയപ്പെടുന്ന പിങ്കന്റെ വെള്ളപ്പൂക്കൾ സുഗന്ധമുള്ളവയാണ്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Ligustrum perrottetii എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Ligustrum perrottetii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പിങ്‌ഗലൻ ഇംഗ്ലീഷ് വിലാസം https://ml.wikipedia.org/wiki/Pingala
ഛന്ദഃശാസ്ത്രത്തിന്റെ (ചന്ദഃസൂത്രത്തിന്റെ) രചയിതാവാണ്‌ പിങ്‌ഗലൻ ( Devanagari : पिङ्गल piṅgala ).
ഛന്ദഃശാസ്ത്രമാണ്‌ സംസ്കൃതത്തിലെ അറിയപ്പെടുന്നതിൽ പഴയ പദ്യരചനാശാസ്ത്രം/ശബ്ദശാസ്ത്രം.
പിംഗളനെപറ്റി വളരെ കുറച്ച് വിവരങ്ങളെ മാത്രമെ ലഭ്യമായിട്ടുള്ളു.
പഴയ കാല ഇന്ത്യൻ സാഹിത്യ പാരമ്പര്യം അനുസരിച്ച് ഇദ്ദേഹം പാണിനിയുടെ(ബി സി 4ആം നൂറ്റാണ്ട്)ഇളയ സഹോദരനൊ മഹാഭാഷ്യത്തിന്റെ രചയിതാവായ പതാഞ്ജലിയോ(ബി സി 2ആം നൂറ്റാണ്ട്)ആണ് .
ചന്ദശാസ്ത്രം എട്ട് അധ്യായങ്ങളുള്ള പഴയ സൂത്രങ്ങളുടെ രചന രീതിയിൽ രചിച്ച സൂത്രമാണ്‌.
ചന്ദശാസ്ത്രം വിസ്തരിച്ച ഒരു ഭാഷ്യമല്ല.
ബി സി യിലെ അവസാനത്ത നൂറ്റാണ്ടുകളിലൊ ഏ ഡി യിലെ ആദ്യ നൂറ്റാണ്ടുകളിലൊ ആണ്‌ ഇതിന്റെ രചനയെന്നാണ്‌ പണ്ഡിതരുടെ അഭിപ്രായം .
സംസ്കൃത ഇതിഹാസങ്ങളുടെ വൈദിക അളവുകൾ ക്ലാസ്സിക്ക് അളവുകളിലേക്ക് മാറുന്ന കാലഘട്ടത്തിലാണ്‌ ഇതിന്റെ രചനയെന്നാണ്‌ പണ്ഡിതരുടെ അഭിപ്രായം.
ഇത് ചിലപ്പോൾ മൗര്യസാമ്രാജ്യ കാലഘട്ടത്തിന്റെ തുടക്കത്തിലുമാകാം.
പത്താം നൂറ്റാണ്ടിലെ ഗണിതജ്ഞനായ ഹാലായുദ്ധൻ ചന്ദശാസ്ത്രത്തിനു ഭാഷ്യം രചിക്കുകയും അത് വിപുലീകരിക്കുകയും ചെയ്തു.
ചന്ദശാസ്ത്രത്തിലാണ്‌ അറിയപ്പെടുന്നതിൽ വച്ച് ആദ്യമായി ദ്വിസംഖ്യാ സമ്പ്രദായത്തിനെ കൃത്യവുകളിൽ ചെറുതു വലുതുമായ വാക്യാംശത്തിലൂടെ വിവരിക്കുന്ന രചന .
ഇതിലെ വിവരണങ്ങളിലെ അളവുകൾ സംയുക്തങ്ങൾ ബൈനോമിയൽ തിയറിയോട് സാദ്ര്ശ്യമുള്ളവയാണ്‌.
ഹാലായുധന്റെ ഭാഷ്യത്തിൽ പാസ്ക്കലിന്റെ തികോണ(മെരുപ്രസ്താരം)ത്തിന്റെ അവതരണം ഉൽപ്പെടുന്നു.
പിംഗളയുടെ രചനയിൽ ഫിബൊനക്കിയുടെ സംഖ്യകളുംFibonacci numbers) ഉൽപ്പെടുന്നു.
അതിനെ മന്ത്രമേരു എന്ന് പറയപ്പെടുന്നു .
പൂജ്യത്തിനെ തെറ്റായി പലപ്പോഴും തെറ്റായി പിംഗള ദ്വിനാമ സംഖ്യയിൽ ഉപയോഗിച്ചിരുന്നു.
സാധാരണ 0 വും 1ഉം മാണ്‌ ആധുനിക ഗണിതശാസ്ത്രത്തിൽ ഉപയോഗിച്ചിരുന്നത്.
എന്നാൽ പിംഗള ചെറുതും വലുതുമായ രൂപത്തിലാണ്‌ അവ ചിട്ടപ്പെടുത്തിരുന്നത്.
പിംഗളയുടെ രീതിയിൽ ബൈനറി ശ്രേണി ആരംഭിക്കുന്നത് ഒന്നിൽ നിന്നായിരുന്നു.
(നാല്‌ ചെറിയ ബൈനറി ലിപിയിൽ--“0000”--ഇതാണ്‌ ആദ്യത്തെ ശ്രേണി),nth ശ്രേണി ബൈനറി രൂപത്തിൽ [n-1],എഴുതിരിക്കുന്നത് തിരിച്ചായിരുന്നു.
സ്രോതസ്സുകൾ A. Weber , Indische Studien 8, Leipzig, 1863.
Amulya Kumar Bag, 'Binomial theorem in ancient India', Indian J. Hist.
1 (1966), 68 – 74.
George Gheverghese Joseph (2000).
The Crest of the Peacock , p. 254, 355.
Klaus Mylius, Geschichte der altindischen Literatur , Wiesbaden (1983).
പുറത്തേക്കുള്ള കണ്ണികൾ Math for Poets and Drummers Archived 2012-06-16 at the Wayback Machine .
,  Rachel W. Hall, Saint Joseph's University , 2005.
Mathematics of Poetry Archived 2012-07-16 at the Wayback Machine .
,  Rachel W. Hall ↑ R. Hall, Mathematics of Poetry ↑ Maurice Winternitz, History of Indian Literature , Vol.
III ↑ R. Hall, Mathematics of Poetry , has "c. 200 BC" ↑ Mylius (1983:68) considers the Chandas-shāstra as "very late" within the Vedānga corpus.
↑ Van Nooten (1993) ↑
പിച്ചർ ചെടി
മുഖ്യമായും നെപ്പന്തേസീ , സറാസേനിയേസീ എന്നീ സസ്യകുടുംബങ്ങളിലെ കീടഭോജികളായ ഇരപിടിയൻ ചെടികൾ പിച്ചർ ചെടികൾ (Pitcher plant) എന്ന് അറിയപ്പെടുന്നു.
ഈ സസ്യങ്ങളുടെ ഇല കുടം പോലെയാണ്.
ഇലയ്ക്ക് അടപ്പും ഉണ്ട്.
ഇവയ്ക്ക് പ്രാണിയെ ദഹിപ്പിക്കാനുള്ള ദഹനരസം ഒരു മണമുള്ള ദ്രാവകമാണ്.
ഈ ദ്രാവകം ഇലയിലാണ് ഉള്ളത് Nepenthes muluensis ഇര പിടിക്കുന്ന വിധം
ദ്രാവകത്തിന്റെ മണത്തിൽ ആകൃഷ്ടരായി വരുന്ന പ്രാണികൾ ഈ ദ്രാവകത്തിൽ വീഴുന്നു.
അടപ്പ് അടയുന്നു.
പ്രാണികൾ ദഹിക്കുന്നു പേരിനു പിന്നിൽ
കുടം പോലെയുള്ള ഇലയായതുകൊണ്ടാണ് ഈ പേരു ലഭിച്ചത് ഇതും കാണുക നെപ്പന്തസ് ചിത്രശാല പുറത്തേക്കുള്ള കണ്ണികൾ
പെപ്പറോമിയ റുബെല്ല ഇംഗ്ലീഷ് വിലാസം https://ml.wikipedia.org/wiki/Peperomia_rubella
പെപ്പറോമിയ റൂബല്ല ജമൈക്ക തദ്ദേശവാസിയായ കാണപ്പെടുന്ന പിപ്പരേസീ കുടുംബത്തിലെ ഒരു ഇനം സസ്യമാണ്.
ചുവന്ന കാണ്ഡത്തിൽ ഇരുണ്ട പച്ചനിറത്തിലും, ഓവൽ ആകൃതിയിലുള്ള, മാംസളമായ ഇലകൾ സാധാരണയായി നാല് ക്ലസ്റ്ററുകളായി ക്രമീകരിച്ചിരിക്കുന്ന ഒരു ചെറിയ ചെടിയാണ് ഇത്.
പര്യായം പൈപ്പർ റുബെല്ലം Haw.
(basionym) അവലംബം GBIF entry Peperomia.net entry Exot.
1: t. 58.
1823 വിക്കിസ്പീഷിസിൽ പെപ്പറോമിയ റുബെല്ല എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Peperomia rubella എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പെപ്പർ ആന്റ് കാരറ്റ് ഡേവിഡ് റെവോയ്
ഡേവിഡ് റെവോയ് എന്ന് ഫ്രഞ്ച് ചിത്രകാരൻ തുടങ്ങിയ വെബ് കോമിക് പരമ്പരയാണ് പെപ്പർ ആന്റ് കാരറ്റ് .
പെപ്പർ എന്ന കൗമാര മന്ത്രവാദിയും അവളുടെ കാരറ്റ് എന്ന പൂച്ചയും ഉള്ള കഥകളുടെ പരമ്പരയാണ് പെപ്പർ ആന്റ് കാരറ്റ്.
28 ഭാഷകളിലേക്ക് ഈ ചിത്രകഥ വിവർത്തനം ചെയ്യപ്പെട്ടിട്ടുണ്ട്.
സംഘർഷങ്ങളില്ലാത്ത ഭാഷയും കഥകളുമായതിനാൽ എല്ലാവർക്കും ഇവ വായിക്കാവുന്നതാണ്.
പൂർണ്ണമായും സ്വതന്ത്രസോഫ്റ്റ്‍വെയർ ഉപയോഗിച്ചാണ് റെവോയ് ഈ പരമ്പര നിർമ്മിക്കുന്നത്.
കൃത , ഇങ്ക്സ്കേപ്പ് , ബ്ലെന്റർ എന്നീ സോഫ്റ്റ്‌വെയറുകളാണ് പ്രധാനമായും ഉപയോഗിക്കുന്നത്.
സ്വതന്ത്ര ലൈസൻസിലുള്ള കൃത ഫയലുകൾ ഡൗൺലോഡ് ചെയ്യുന്നതിന് ലഭ്യമാണ്.
അനുമതിപത്രവും വ്യുൽപത്തികളും
എല്ലാ ചിത്രങ്ങളും ക്രീയേറ്റീവ് കോമൺസ് ആട്രിബ്യൂഷൻ 4.0 അനുമതിപത്രത്തിൽ ലഭ്യമാണ്.
വ്യുൽപത്തി പ്രവർത്തനങ്ങളും ഫാൻസ് ചിത്രങ്ങളും റെവോയ് പ്രോവത്സാഹിപ്പിക്കുന്നു.
എപ്പിസോഡുകളുടെ പട്ടിക
എല്ലാമാസവും ഒരു പുതിയ എപ്പിസോഡ് പുറത്തിറക്കാൻ റെവോയ്ക്ക് പദ്ധതിയുണ്ട് എന്നാൽ മിക്കപ്പോഴും അതിന് കഴിയാറില്ല.
No. Title Original title Release date Number of patreons 1 The Potion of Flight 2014-05-10 0 2 Rainbow potions 2014-07-25 21 3 The secret ingredients 2014-10-03 93 4 Stroke of Genius 2014-11-21 156 5 Special holiday episode 2014-12-19 170 6 The Potion Contest Le concours de potion 2015-03-28 245 7 The Wish Le souhait 2015-04-30 245 8 Pepper's Birthday Party L'anniversaire de Pepper 2015-06-28 354 9 The Remedy Le remède 2015-07-31 406 10 Summer Special Spécial été 2015-08-29 422 11 The Witches of Chaosah Les sorcières de Chaosah 2015-09-30 502 12 Autumn Clearout Rangement d'Automne 2015-10-31 575 13 The Pyjama Party La Soirée Pyjama 2015-12-08 602 14 The Dragon's Tooth La Dent de Dragon 2016-01-29 671 15 The Crystal Ball La Boule de Cristal 2016-03-25 686 16 The Sage of the Mountain Le Sage de la Montagne 2016-04-30 671 17 A Fresh Start Un Nouveau Départ 2016-06-30 719 18 The Encounter La Rencontre 2016-08-05 720 19 Pollution Pollution 2016-10-26 755 20 The Picnic Le Pique-nique 2016-12-17 825 21 The Magic Contest Le Concours de Magie 2017-02-23 816 22 The Voting System Le système de vote 2017-05-30 864 23 Take a chance Saisir la chance 2017-08-10 879 24 The Unity Tree 2017-12-15 810 25 There Are No Shortcuts 2018-05-17 909 26 Books Are Great 2018-07-28 1098 ഫണ്ടുകൾ
കോമിക് വ്യവസായത്തിലെ ഇടനിലക്കാരെയും ഇടക്കുള്ള വിവിധ ഘട്ടങ്ങളെയും ഒഴിവാക്കുക എന്നതാണ് റെവോയുടെ ലക്ഷ്യം.
പെപ്പർ ആന്റ് ക്യാരറ്റ് ഒരു സ്വതന്ത്രപരമ്പരയാണെങ്കിലും പേട്രൺ എന്ന പൊതുജനധനസമാഹരണ സംവിധാനം വഴി തന്നെ പിൻതുണയ്ക്കാൻ അദ്ദേഹം താത്പര്യപ്പെടുന്നു.
ഓരോ എപ്പിസോഡിനും ഒരു ചെറിയ തുക സംഭാവന ഈ സംവിധാനം വഴി അദ്ദേഹം സ്വീകരിക്കുന്നു.
ക്രെഡിറ്റ് കാർഡ് ഫീസുകൾക്കുപുറമേ പേട്രൺ സംവിധാനം 5% കമ്മീഷനും ചെലവാകുന്നു.
പെന്റിയം പ്രോ ഇംഗ്ലീഷ് വിലാസം https://ml.wikipedia.org/wiki/Pentium_Pro
ആറാം തലമുറ x86 മൈക്രോപ്രൊസസ്സറാണ് പെന്റിയം പ്രോ , ഇന്റൽ വികസിപ്പിക്കുകയും നിർമ്മിക്കുകയും 1995 നവംബർ 1 ന് അവതരിപ്പിക്കുകയും ചെയ്തു.
ഇത് പി 6 മൈക്രോആർക്കിടെക്ചർ അവതരിപ്പിച്ചു (ചിലപ്പോൾ i686 എന്നും അറിയപ്പെടുന്നു) ഇത് യഥാർത്ഥത്തിൽ യഥാർത്ഥ പെന്റിയത്തെ പൂർണ്ണ ശ്രേണിയിലുള്ള ആപ്ലിക്കേഷനുകളിൽ മാറ്റിസ്ഥാപിക്കാനാണ് ഉദ്ദേശിച്ചത്.
പെന്റിയം, പെന്റിയം എംഎംഎക്സ് എന്നിവയ്ക്ക് യഥാക്രമം 3.1, 4.5 ദശലക്ഷം ട്രാൻസിസ്റ്ററുകൾ ഉണ്ടായിരുന്നു, പെന്റിയം പ്രോയിൽ 5.5 ദശലക്ഷം ട്രാൻസിസ്റ്ററുകൾ അടങ്ങിയിട്ടുണ്ട്.
പിന്നീട്, ഇത് ഒരു സെർവർ , ഹൈ-എൻഡ് ഡെസ്ക്ടോപ്പ് പ്രോസസർ എന്ന നിലയിൽ കൂടുതൽ ഇടുങ്ങിയ റോളായി ചുരുക്കി, ടെറാഫ്‌ലോപ്സ് പ്രകടന നിലവാരത്തിൽ എത്തുന്ന ആദ്യത്തെ കമ്പ്യൂട്ടറായ എഎസ്സിഐ(ASCI) റെഡ് പോലുള്ള സൂപ്പർ കമ്പ്യൂട്ടറുകളിൽ ഇത് ഉപയോഗിച്ചു.
ഇരട്ട, ക്വാഡ് പ്രോസസർ കോൺഫിഗറേഷനുകൾക്ക് പെന്റിയം പ്രോയ്ക്ക് കഴിവുണ്ടായിരുന്നു.
താരതമ്യേന വലിയ ചതുരാകൃതിയിലുള്ള സോക്കറ്റ് 8 എന്ന ഒരു ഘടകത്തിൽ മാത്രമാണ് ഇത് വന്നത്.
പെന്റിയം പ്രോയ്ക്ക് ശേഷം 1998 ൽ പെന്റിയം II സിയോൺ പിൻഗാമിയായി.
മൈക്രോആർക്കിടെക്ചർ പി‌ജി‌എ പാക്കേജിൽ 512 കെബി എൽ 2 കാർഡുള്ള 200 മെഗാഹെർട്സ് പെന്റിയം പ്രോ പി‌പി‌ജി‌എ പാക്കേജിൽ 1 എം‌ബി എൽ‌2 കാഷെ ഉള്ള 200 മെഗാഹെർട്സ് പെന്റിയം പ്രോ.
അൺകാപ്പ്ഡ് പെന്റിയം പ്രോ 256 കെ.ബി. ഹീറ്റ്സിങ്കുള്ള പെന്റിയം II ഓവർ ഡ്രൈവ് നീക്കംചെയ്‌തു.
ഫ്ലിപ്പ്-ചിപ്പ് ഡെസ്യൂട്ട്സ് കോർ ഇടതുവശത്താണ്.
512 കെബി കാഷെ വലതുവശത്താണ്.
ഫ്രെഡ് പൊള്ളാക്ക് ആയിരുന്നു പെന്റിയം പ്രോയുടെ പ്രധാന ആർക്കിടെക്റ്റ്.
സൂപ്പർസ്‌കലാരിറ്റിയിൽ പ്രാവീണ്യമുള്ള ഇദ്ദേഹം ഇന്റൽ ഐഎപിഎക്സ് 432(iAPX 432) ന്റെ ലീഡ് എഞ്ചിനീയറായും പ്രവർത്തിച്ചിട്ടുണ്ട്.
പെന്റിയം പ്രോ ഒരു പുതിയ മൈക്രോആർക്കിടെക്ചർ ഉൾപ്പെടുത്തി, പെന്റിയത്തിന്റെ പി 5 മൈക്രോആർക്കിടെക്ചറിൽ നിന്ന് വ്യത്യസ്തമാണ്.
ഡീകോപ്പിൾഡ്, 14-സ്റ്റേജ് സൂപ്പർപൈപ്പ്ലൈൻ ആർക്കിടെക്ചറുണ്ട്, അത് ഒരു ഇൻസ്ട്രക്ഷൻ പൂൾ ഉപയോഗിച്ചിട്ടുണ്ട്.
പെന്റിയം പ്രോയിൽ (പി 6) പെന്റിയത്തിൽ കാണാത്ത നിരവധി നൂതന ആശയങ്ങൾ ഉൾപ്പെടുത്തിയിട്ടുണ്ട്, എന്നിരുന്നാലും അവ നടപ്പിലാക്കിയ ആദ്യത്തെ അല്ലെങ്കിൽ ഒരേയൊരു x86 പ്രോസസർ ആയിരുന്നില്ല (NexGen Nx586 അല്ലെങ്കിൽ Cyrix 6x86 കാണുക).
പെന്റിയം പ്രോ പൈപ്പ്ലൈനിന് അധിക ഡീകോഡ് ഘട്ടങ്ങളുണ്ടായിരുന്നു, ഐ‌എ -32 നിർദ്ദേശങ്ങൾ ബഫർ‌ഡ് മൈക്രോ-ഓപ്പറേഷൻ സീക്വൻസുകളിലേക്ക് വിവർത്തനം ചെയ്യുന്നു, തുടർന്ന് വിശകലനം ചെയ്യാനും പുന:ക്രമീകരിക്കാനും പുനർ‌നാമകരണം ചെയ്യാനും കഴിയും.
അങ്ങനെ പെന്റിയം പ്രോയിൽ രജിസ്റ്റർ പുനർനാമകരണം വഴി ഓർഡർ എക്സിക്യൂഷന് പുറത്താണ്.
ഇതിന് വിശാലമായ 36-ബിറ്റ് വിലാസ ബസും (PAE ഉപയോഗയോഗ്യമാണ്) 64 ജിബി വരെ മെമ്മറി ആക്സസ് ചെയ്യാൻ അനുവദിക്കുന്നു.
പെന്റേൻ ഇംഗ്ലീഷ് വിലാസം https://ml.wikipedia.org/wiki/Pentane
ഒരു കാർബണിക സംയുക്തമാണ് പെന്റേൻ ( Pentane ).
ഇതിന്റെ തന്മാത്രാസൂത്രം C 5 H 12 എന്നതാണ്.
അഞ്ച് കാർബൺ ആറ്റത്തോടു കൂടിയ ഒരു ആൽക്കേൻ ആണിത്.
ഇതിന്റെ മൂന്ന് ഐസോമെറുകൾ വെവ്വേറെയായോ മൂന്നും ചേർന്ന മിശ്രിതമോ പെന്റേൻ എന്ന് അറിയപ്പെടാം.
എങ്കിലും n-പെന്റേൻ ആണ് പൊതുവേ പെന്റേൻ എന്ന് വിളിക്കപ്പെടുന്നത്.
മറ്റുള്ളവ ഐസോപെന്റേൻ (methylbutane), നിയോപെന്റേൻ (dimethylpropane) എന്നിങ്ങനെ വിളിക്കപ്പെടുന്നു.
സൈക്ലോ പെന്റേൻ ഇതിന്റെ ഒരുഐസോമറല്ല.
പോളിസ്ട്രീൻ ഫോം നിർമ്മാണത്തിൽ പെന്റേൻ ഉപയോഗിക്കുന്നു.
ഐസോപെന്റേൻ ഇന്ധന നിർമ്മാണത്തിൽ ഉപയോഗിക്കുന്നു .
താരതമ്യേന വില കുറഞ്ഞതും ബോയിലിംഗ് പോയിന്റ് താഴ്ന്നതും സുരക്ഷിതമായി ഉപയോഗിക്കാനാവുന്നതുമായ സംയുക്തമായതിനാൽ, പെന്റേൻ ജിയോ തെർമൽ പവർ സ്റ്റേഷനുകളിൽ ഉപയോഗിക്കുന്നു.
ചില കീടനാശിനികൾ ഉൾപ്പെടെയുള്ള പല പദാർത്ഥങ്ങളുടേയും സോൾവന്റ് ആയി പെന്റേൻ ഉപയോഗിക്കുന്നു .
രാസപ്രവർത്തനം
മറ്റ് ആൽക്കേനുകളേപ്പോലെ , പെന്റേനും സാധാരണ താപനിലയിലും അവസ്ഥയിലും രാസപ്രവർത്തനമില്ല.
എന്നാൽ, താപനില വർധിക്കുമ്പോൾ രാസപ്രവർത്തനം നടന്ന് കാർബൺഡൈ ഓക്സൈഡ് , ജലം എന്നിവ ഉണ്ടാവുന്നതോടൊപ്പം താപം പുറത്തുവിടുന്നു.
C 5 H 12 + 8 O 2 → 5 CO 2 + 6 H 2 O + heat/energy അവലംബം External links International Chemical Safety Card 0534 at ILO.org NIOSH Pocket Guide to Chemical Hazards at CDC.gov Phytochemical data for pentane at Ars-grin.gov
പെപ്പ പിഗ് ഇംഗ്ലീഷ് വിലാസം https://ml.wikipedia.org/wiki/Peppa_pig
കുട്ടികൾക്കായുള്ള ഒരു ബ്രിട്ടീഷ് അനിമേഷൻ ടെലിവിഷൻ പരമ്പരയാണ് പെപ്പ പിഗ് .
അഞ്ചുമിനിറ്റ് മാത്രം ദൈർഘ്യമുള്ളതാണ് ഇതിന്റെ എപ്പിസോഡുകൾ.
യുഎസ്, യുകെ അടക്കം 180 പ്രദേശങ്ങളിൽ ഈ പരമ്പര പ്രദർശിപ്പിച്ചിട്ടുണ്ട്.
പുറത്തേയ്ക്കുള്ള കണ്ണികൾ Peppa Pig എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Peppa Pig ഇന്റർനെറ്റ് മൂവി ഡാറ്റാബേസിൽ ↑
പെന്റിയം III ഇംഗ്ലീഷ് വിലാസം https://ml.wikipedia.org/wiki/Pentium_III
1999 ഫെബ്രുവരി 26 ന് അവതരിപ്പിച്ച ആറാം തലമുറ പി 6 മൈക്രോആർക്കിടെക്ചറിനെ അടിസ്ഥാനമാക്കി പുറത്തിറക്കിയ പ്രോസ്സറാണ് പെന്റിയം III (ഇന്റൽ പെന്റിയം III പ്രോസസർ, അനൗപചാരികമായി പിഐഐഐ, പെന്റിയം ആയി സ്റ്റൈലൈസ് ചെയ്തു !!!) ബ്രാൻഡ് സൂചിപ്പിക്കുന്നത് ഇന്റലിന്റെ 32-ബിറ്റ് x86 ഡെസ്ക്ടോപ്പ് , മൊബൈൽ മൈക്രോപ്രൊസസ്സറുകളെയാണ് .